
				IRAGARKIAK

				Obra, zerbitzu eta horniduren enkanteak eta lehiaketak

				INGURUMEN ETA LURRALDE POLITIKA SAILA

				2698

				IRAGARKIA, 2014. urteari dagokion EAEko arriskurik gabeko hondakinei zein hiri-hondakinei buruzko inbentarioa egiteko zerbitzuaren lizitaziorako (Espedientea: 017SV/2015).

				1.– Entitate esleitzailea.

				a) Erakundea: Ingurumen eta Lurralde Politika Saileko Zerbitzu zuzendaria.

				b) Espedientea izapidetzen ari den bulegoa: Kontratazio Mahaia (Zerbitzu Zuzendaritza).

				c) Espedientearen zenbakia: 017SV/2015.

				2.– Kontratuaren ezaugarriak.

				a) Helburua: 2014. urteari dagokion EAEko arriskurik gabeko hondakinei zein hiri-hondakinei buruzko inbentarioa egitea.

				b) Multzotan zatitzea: ez da multzotan zatitu.

				c) Burutzeko lekua: enpresa esleipendunaren egoitza.

				d) Burutzeko epea: 6 hilabete.

				3.– Izapideak, prozedura eta esleitzeko modua.

				a) Izapideak: arrunta.

				b) Prozedura: irekia.

				c) Esleitzeko modua: hainbat irizpide.

				4.– Lizitazioaren oinarrizko aurrekontua: hirurogeita hamabost mila euro (75.000) gehi hamabost mila zazpiehun eta berrogeita hamar euro (15.750) BEZarenak. Beraz, guztira, laurogeita hamar mila zazpiehun eta berrogeita hamar euro (90.750).

				5.– Behin-behineko bermea: ez dago jarri beharrik.

				6.– Agiriak eta argibideak lortzeko.

				a) Entitatea: Eusko Jaurlaritza. Ingurumen eta Lurralde Politika Saila.

				b) Helbidea: Donostia kalea, 1.

				c) Herria eta posta-kodea: 01010 Vitoria-Gasteiz.

				d) Telefonoa: 945 01 98 26.

				e) Agiriak eta argibideak eskuratzeko azken eguna: 2015eko ekainaren 26a.

				f) Kontratu honi buruzko informazio guztia webgune honetan eskura daiteke: www.contratación.info edo www.euskadi.eus/contratacion

				7.– Kontratistaren betebeharrak.

				Sailkapena: ez.

				Kaudimenari buruzko eskakizunak eta egiaztatzeko modua:

				A) Ekonomia- eta finantza-kaudimena: urteko negozioen guztizkoaren gaineko adierazpena, azken hiru urteei dagokienez guztira, hondakinen arloan, kontratuaren lizitazioko aurrekontua egiten duena, gutxienez.

				B) Kaudimen teknikoa: lan-taldea osatuko duten pertsonen zerrenda eta horien titulua zein kurrikulumak. Gutxieneko lan-taldea bi pertsonek osatu behar dute, lizentziatura edo gradu titulua dutenak. Horietako bat proiektuaren arduraduna izango da, eta bestea, langile teknikoa. Bi pertsona hauek hondakinei buruzko estatistika-lanetan 3 urteko eskarmentua dutela egiaztatu behar dute; hain zuzen ere, hondakinen arloan datuak lortzen, biltzen, kodifikatzen eta tratatzen.

				8.– Eskaintzak edo parte hartzeko eskabideak aurkeztea.

				a) Agiriak aurkezteko azken eguna: 2015eko uztailaren 3a, 12:00ak baino lehen.

				b) Aurkeztu beharreko dokumentazioa: administrazio-klausula zehatzen agirian adierazten direnak.

				c) Eskabideak aurkezteko lekua:

				c.1.– Elektronikoki lizitatuz gero, honako web orriaren bidez egin daiteke aurkezpena: www.contratacion.info edo www.euskadi.eus/contratacion

				c.2.– Paperean lizitatuz gero, honako leku honetan:

				1. Erakundea: Ingurumen eta Lurralde Politika Saila.

				2. Helbidea: eskuan eraman beharko dira Ingurumen eta Lurralde Politika Sailaren Erregistro Nagusira, Vitoria-Gasteizko Donostia kaleko 1era (Eusko Jaurlaritzaren egoitza nagusia), goian aipatutako epean. Postaz ere bidali ahal izango dira, eta eskaintza postan zein egunetan jarri den, egun berean (eta betiere eskaintzak aurkezteko muga-ordua baino lehen) kontratazio organoari telex, telekopia, edo telegrama bidez jakinarazi eta egiaztatu beharko zaio. Eskakizun bi horiek betetzen ez badira edo eskaintza bidali izanaren jakinarazpenak eskaintzak jasotzeko finkatutako epea amaitutakoan jasotzen badira, ez dira onartuko. Nolanahi ere, eskaintza postaz bidali, eta hamar egun naturaleko epean jasotzen ez bada, inolaz ere ez da onartuko.

				3. Herria eta posta kodea: 01010 - Vitoria-Gasteiz (Araba).

				d) Lizitatzaileak zenbat denbora eutsi behar dion eskaintzari: 2 hilabete, proposamenak irekitzen direnetik aurrera kontatuta.

				e) Aldaerak: ez da aldaera edo alternatibarik onartuko.

				f) Prozedura mugatua bada, eskaintzak aurkezteko gonbita egin nahi zaien enpresen kopurua edo gutxienezko edo gehienezko kopurua: ez dago horrelakorik.

				9.– Esleitzeko irizpideak.

				a) Formulak aplikatuz automatikoki balioestekoak diren irizpideak. Ponderazioa, guztira: 70 puntu.

				Eskaintza ekonomikoa. Ponderazioa: 70 puntu. Formula: ikus karatularen 30.1.a puntua.

				b) Balio-iritzietan oinarrituta aplikatu behar diren irizpideak: ponderazioa, guztira: 30 puntu.

				A) Memoria. Ponderazioa: 25 puntu. Azpi-irizpideak:

				A.1– Proposatzen den metodologia hondakinei eta hondakinen estatistikei buruzko araudiari zein Eurostatek eta Europako Batzordeak onartutako agiri metodologikoei egokitzea. Ponderazioa: 10 puntu.

				A.2.– Metodologiaren bidez lortu daitekeen informazioaren kalitatea. Ponderazioa: 10 puntu.

				A.3.– Metodologiaren argitasuna eta zehaztasuna. Ponderazioa: 5 puntu.

				B) Lan-egitaraua. Ponderazioa: 5 puntu. Ikus karatularen 30.2.2.b) atala.

				10.– C gutunazalak irekitzeko ekitaldi publikoa:

				a) Entitatea: Kontratazio Mahaia (Zerbitzu Zuzendaritza).

				b) Herria: 01010 - Vitoria-Gasteiz (Araba).

				c) Data: 2015eko uztailaren 13a.

				d) Ordua: 11:00.

				e) Lekua: Lakua IIko 1. aretoa, Donostia kalea, 1 (Eusko Jaurlaritzaren egoitza nagusia).

				11.– B gutunazalak (formulen bidez baloratu beharreko irizpideak) irekitzeko ekitaldi publikoa:

				a) Entitatea: Kontratazio Mahaia (Zerbitzu Zuzendaritza).

				b) Herria: 01010 - Vitoria-Gasteiz (Araba).

				c) Data: 2015eko uztailaren 27a.

				d) Ordua: 11:00.

				e) Lekua: Lakua IIko 1. aretoa, Donostia kalea, 1 (Eusko Jaurlaritzaren egoitza nagusia).

				12.– Bestelako argibideak: ez.

				13.– Iragarpen-gastuak: enpresa esleipendunaren kontura.

				14.– Iragarkia Europako Batasunaren Aldizkari Ofizialera bidalitako eguna: ez dago horrelakorik.

				15.– Deialdiari buruzko informazioa eta pleguak eskuratzeko atari informatikoa edo webgunea: www.contratacion.info edo www.euskadi.net/contratacion

				Vitoria-Gasteiz, 2015eko ekainaren 8a.

				Zerbitzu zuzendaria,

				JOSÉ IGNACIO BAÑUELOS IBÁÑEZ.

